《水龙吟 萧公弼生朝》
金朝·李庭

喜逢天上天人，一尊共醉梅花底。朝元已了，读书未遍，复来人底。憩鹤台边，景龙门外，十年游戏。自归来，却过赵州桥上，阅桥下，东流水。尽道翱翔物外，解牛刀、刃游余地。谁知别有，香山远韵、谪仙豪气。应笑蹉跎，半生书剑，今犹如此。待西风，拂口貂裘尘土，进黄公履。

作者简介：（1194—1277）金元间华州奉先人，字显卿。金末避兵商邓山中，金亡徙居平阳，后辟为陕右议事官。底祖至元七年授京兆教授。有《寓庵集》。